-1 El Consell Superior de la Cooperació és integrat pels membres següents:
a) El conseller competent en matèria de cooperatives, que actua com a president.
b) Dotze representants de l'Administració de la Generalitat, entre els quals el director general de Cooperatives i Societats Anònimes Laborals, que exerceix el càrrec de vice-president primer.
c) Tretze membres en representació de les diverses branques de federacions de cooperatives, entre els quals el president de la Confederació de Cooperatives de Catalunya, escollits de manera que totes hi siguin presents.
Un d'aquests representants exerceix el càrrec de vice-president segon.
d) Quatre persones de competència i vàlua reconegudes en el camp de la cooperació, nomenades pel Parlament.
e) Un secretari, amb veu i sense vot, nomenat pel conseller competent en matèria de cooperatives.
-2 S'han de determinar per reglament les funcions del president i dels vice-presidents, el procediment de nomenament dels membres determinats per les lletres b), c) i e) de l'apartat 1 i el règim de les substitucions o les delegacions de funcions entre els membres del Consell.
Tots els membres del Consell Superior de la Cooperació són proposats pels organismes als quals han de representar.
El nomenament dels membres del Consell Superior de la Cooperació és fet pel Consell Executiu de la Generalitat i llur renovació és feta a petició de qui els va proposar.
El Consell Superior de la Cooperació és integrat pels membres següents:
a) Quatre persones de reconeguda solvència nomenades pel Parlament de Catalunya.
b) En representació de les Federacions reconegudes com a generals, segons el que disposa l'article 103 d'aquesta Llei, els següents:
- Quatre per la Federació de Cooperatives de Consumidors.
-Sis per la Federació de Cooperatives Agràries o del Camp.
- Quatre per la Federació de Cooperatives de Treball Associat.
- Dos per la Federació de Cooperatives de Crèdit.
- Dos per la Federació de Caixes Rurals.
- Dos per la Federació de Cooperatives d'Habitatge.
- Dos per la Federació de Cooperatives de Serveis.
- Dos per la Federació de Cooperatives d'Ensenyament i d'Escolars.
En cas que hi hagi dues Federacions reconegudes com a generals de la mateixa branca, es dividirà amb igualtat del nombre de representants.
c) Tres vocals designats pel Consell Executiu a proposta del Conseller competent en matèria de cooperatives.
Un d'ells ha d'ésser del Departament d'Agricultura, Ramaderia i Pesca; els altres han d'ésser escollits de la resta de Departaments de la Generalitat de Catalunya.
d) El President serà nomenat pel Consell Executiu a proposta del Conseller competent en matèria de cooperatives d'entre els membres de Consell Superior de la Cooperació.
Fins que no hagi estat nomenat, presidirà les sessions del Consell el vocal de més edat.
e) El Secretari del Consell Superior de la Cooperació serà designat pel Conseller competent en matèria de cooperatives i tindrà com a funcions les específiques del seu càrrec.
El Secretari assistirà a les sessions del Consell i de la Comissió Permanent amb veu però sense vot.
Tots els membres del Consell Superior de la Cooperació seran designats pels organismes que han de representar.
El nomenament dels membres del Consell Superior de la Cooperació serà fet pel Consell Executiu i la seva revocació es farà en qualsevol moment a petició de qui els va designar.